stanford-oval/wikipedia huggingface dataset:
ריצ'רד פירס
ביוגרפיה > ניסיונות טיסה במרחב

עוד בימי בית הספר פירס בנה צעצוע מעופף והציג אותו כשעשוע בבית ספרו. עם זאת, התעניינותו הרצינית בתחום התעופה החלה, ככל הנראה, בשנת 1899, ובאמצעות קריאת מגזינים בנושאים מדעיים, היה מעודכן יחסית בהתפתחויות בנושא ברחבי העולם. פירס החל בניסיונות לטוס ב-1901, אך באותו מועד טרם עמד לרשותו מנוע מתאים, והוא הצליח לכל היותר לנתר. בשנה שלאחריה פיתח מנוע בערה פנימית בעל שני צילינדרים ו-15 כוח סוס, אשר שקל רק כ-57 ק"ג, וזה, מקורר אוויר, עתיד היה לשמש אותו בפיתוחיו התעופתיים. בהמשך לפיתוח המנוע, פירס בנה מבמבוק, צינורות פלדה, חוטי ברזל ובד, כלי טיס חד כנפי, עם מדף/ הגה גובה ועם מאזנות, אשר נע על הקרקע בדומה לתלת אופן, תוך אפשרות ניהוג של הגלגל הקדמי. כלי זה, שמוטת כנפיו הייתה כ-7.5 מ', נע באמצעות מדחף בחלקו הקדמי, אשר תנועתו יצרה משב אוויר אחורה. מבחינות מסוימות, כמו הכנף היחידה, המדחף בחלק הקדמי, מיקום משטחי השליטה בחלק האחורי וכן בשל המאזנות, דמה כלי הטיס של פירס, יותר מאשר מטוסם של האחים רייט, למטוס בן ימינו. מצד שני, מטוסו חסר פרופיל אווירודינמי.  
לאחר שורה של ניסויים שערך בחוותו, פירס יצא לטיסת ניסיון בשטח הפתוח שבסמוך, בוואיטוהי (Waitohi) ליד טימארו (Timaru). ככל הנראה היה זה ב-31 במרץ 1903 (האחים רייט טסו לראשונה ב-17 בדצמבר). הוא הגיע לגובה של מספר מטרים ולמרחק של כמה עשרות או כמה מאות מטרים. פירס ערך ניסיונות נוספים במאי ואולי ביוני של אותה שנה. כל אלה לא תועדו כהלכה וקיימות גרסאות שונות לגבי המועדים והמרחקים שהושגו. בכל מקרה, הטיסה לא הייתה טיסה נשלטת במובן זה שהטייס ממריא ממקום אותו קבע, טס בנתיב אותו קבע, ונוחת במקום אותו קבע. לפיכך, לא ניתן להחשיב את כלי הטיס של פירס כמטוס במלוא מובן המילה. פירס עצמו היה מודע לכך שעליו לשפר את אופן השליטה על כלי הטיס שבנה, על מנת שיהיה שימושי. לדבריו מאוחר יותר, הוא מצא פתרון לבעיית הניהוג של כלי הטיס בפברואר או במרץ 1904. על כל פנים, פירס רשם פטנט על מטוסו, אשר כלל, עם חסרונותיו, מספר חידושים בתחום הטייס, כמו המנוע מקורר האוויר והמאזנות, ביולי 1906.
ביוגרפיה > שנותיו המאוחרות

לאחר טיסותיו אלה, פירס ניסה לבנות כלי טיס יעיל יותר, אלא שהתעופה ברחבי העולם התקדמה בינתיים, והוא הגיע כעבור כמה שנים למסקנה כי לבדו לא יוכל לעמוד במשימה. כיוון שכך, חדל מניסיונותיו התעופתיים לזמן רב, אם כי המשיך בפיתוחים והמצאות בתחומים אחרים, כמו מכונה היכולה להקליט ולהשמיע מוזיקה. בשנת 1911, פירס עבר למילטון (Milton) שבמחוז אוטגו ההררי, מה שהקשה גם כן על עיסוק בתעופה. באוטגו הוא המשיך בפיתוחים הנדסיים שונים, כמו מחרשה ממונעת, מתקן לדישון ומתקן לשתילת תפוחי אדמה. בשנת 1917, במהלך מלחמת העולם הראשונה הוא התגייס, נשלח מעבר לים, אך בשל מחלה, לא שירת שירות פעיל, וחזר לניו זילנד בשנה שאחריה. בשנות העשרים פירס העתיק שוב את מקום מגוריו, הפעם לקרייסטצ'רץ', שם בנה שלושה בתים והתפרנס מדמי השכירות של שניים מהם. בשנות השלושים והארבעים הוא חזר לעסוק בתעופה, וניסה לבנות, ללא תוצאות, כלי טיס אשר נועד לנסוע בדרך כלל על הקרקע, ולטוס באוויר בשעת הצורך. עיצובו הזכיר מעט מסוק בן ימינו. כמו כן, הכלי תוכנן כך שכנפיו וזנבו יוכלו להתקפל, מה שאמור היה להקל על אחסנתו בפרט, ועל השימוש העממי בו, בכלל. הוא הגיש בקשה לפטנט ב-1943 ונענה רק ב-1949. בשנותיו האחרונות לקה בנפשו, הפך חשדן, מתבודד ופרנואיד, כולל חשש שמרגלים זרים יגנבו את המצאתו. ביוני 1951 הוא אושפז בבית חולים לחולי נפש בקרייסטצ'רץ', וכשנתיים אחר כך הלך לעולמו.
הנצחתו

נראה כי לא נותר תיעוד של רוב עבודותיו של פירס, וכללית, במהלך חייו, אלה לא היו ידועות כמעט בציבור, ולא השפיעו על התפתחות התעופה. כמה שנים לאחר מותו התחדש העניין בעבודתו, כאשר המניע לכך, ככל הנראה, גאווה לאומית ניו זילנדית. ב-1963 אותרו שרידי המנוע ומספר שנים אחר כך המנוע שוחזר. במקום בו עלה כלי הטיס של פירס לאוויר נמצאת כיום אנדרטה. שלושה מחזות נכתבו על חייו ועבודתו, ובמלאת מאה שנה למה שנחשב לטיסתו הראשונה, צוין הדבר בטימארו. כמו כן מוצגים מודלים של המטוס והמנוע במוזיאונים בניו זילנד. בנוסף, הוציאה ניו זילנד בולים לזכרו ולזכר ניסיונות הטיסה.
לקריאה נוספת > עברית

שפרה הורן, חוויה ניו זילנדית, ספריית עם עובד, 2007, עמ' 183 - 186
לקריאה נוספת > אנגלית

Moore, Helene and Geoffrey Rodliffe. Oh, For the Wings of a Moth. Auckland, NZ: Geoff Rodliffe, 1999. ISBN 0-473-05772-7.
Ogilvie, Gordon. The Riddle of Richard Pearse: The Story of New Zealand's Pioneer Aviator and Inventor. Auckland, NZ: Reed Publishing, Revised edition, 1994. ISBN 0-589-00794-7.
Riley, Bob. Kiwi Ingenuity: A Book of New Zealand Ideas and Inventions. Auckland, NZ: AIT Press, 1995. ISBN 978-0-9583334-4-3.
Rodliffe, C. Geoffrey. Richard Pearse and his Flying Machines: An Anthology of Research Notes, Essays and Ideas. Thornbury, UK: thornburypump.co.uk, 2008, First edition 2007. ISBN 0-473-12362-2.
Rodliffe, C. Geoffrey. Flight over Waitohi. Auckland, NZ: Acme Printing Works, 1997. ISBN 0-473-05048-X.
Rodliffe, C. Geoffrey. Richard Pearse: Pioneer Aviator. Thornbury, UK: 2003, First edition 1983. ISBN 0-473-09686-2.
Rodliffe, C. Geoffrey. Wings Over Waitohi. Auckland, NZ: Avon Press, Windsor House, 1993. ISBN 0-473-05000-5.
Tonkin, Keith. Four Great New Zealand Inventors. Wellington, NZ: Gilt Edge Publishing, 2003. ISBN 978-0-473-08812-5.
Williams, Tony. 101 Ingenious Kiwis: How New Zealanders Changed the World. Auckland, NZ: Reed, 2006. ISBN 0-7900-1178-6.
Yarwood, Vaughan. The History Makers: Adventures in New Zealand Biography. Auckland, NZ: Random House, 2002. ISBN 978-1-86941-541-9.
שחזור כלי הטיס של פירס
מנוע הבערה הפנימית של פירס
רמת אבזור (רכב)

הונדה סיוויק LX, מגדיר את רמת האבזור הגבוהה ביותר
פורד טאורוס, עם התג SE מציין את רמת האבזור הנמוכה ביותר
רמות האבזור או הגימור משמשות את היצרנים כדי לזהות את רמת האבזור או התכונות המיוחדות של הרכב. הציוד או המאפיינים של רכב מסוים תלויים גם בחבילות אופציונליות או באופציות אשר מגיעות עם הרכב המוזמן.
עבור דגם רכב נתון, רמת האבזור מציינת איזה ציוד ותכונות אשר כלולים כסטנדרט. רוכש הרכב יכול להוסיף ולהרחיב את האבזור הסטנדרטי בשימוש בחבילות אבזור או אפשרויות נוספות ב"כ בתוספת תשלום. רמת הגימור עם הכי בסיסית בדרך כלל נקראת "דגם הבסיס", ורמת הגימור עם הכי הרבה ציוד/תכונות נקראת "המפרט הגבוה ביותר" או "אבזור מלא". ההבדלים בין רמות האבזור מורכבים בדרך כלל מציוד פנימי (למשל מושבי עור ומצלמות נסיעה לאחור) ושינויים קוסמטיים; יחד עם זאת, לפעמים רמת האבזור יכולה לכלול שינויים מכניים כגון מנועים שונים, מתלים או מערכות הנעה לכל הגלגלים.
הערות שוליים

↑  "Trim levels 101: All about trims, styles, options and packages". www.edmunds.com. נבדק ב-31 במרץ 2018. {{cite web}}:  (עזרה)
1 2  "How to Choose New-Car Trim Levels and Options". www.autotrader.com. נבדק ב-31 במרץ 2018. {{cite web}}:  (עזרה)
↑  "Your vehicle's trim level: What it is, why it's important, and how to find it". www.tirebuyer.com. נבדק ב-31 במרץ 2018. {{cite web}}:  (עזרה)
↑  "2017 Ford F-150 trim level comparison". www.mikecastruccifordmilford.com. נבדק ב-31 במרץ 2018. {{cite web}}:  (עזרה)
↑  "Ford Focus Sedan and Hatchback Models". www.brandonford.com. נבדק ב-31 במרץ 2018. {{cite web}}:  (עזרה)
רויטל שירי הורוביץ

| --- | --- |
אין תמונה חופשית
 לידה:  1965 (בת 59 בערך) 
 מדינה:  ישראל 
 עיסוק:  משוררת, סופרת, בלוגרית
 תחום כתיבה:  שירה וספרות
 revital-sh.com/he
 
רויטל שירי הורוביץ (נולדה ב-1965) היא סופרת, משוררת, בלוגרית ועיתונאית ישראלית.
ביוגרפיה

רויטל שירי-הורוביץ' נולדה בשנת 1965 וגדלה בחולון, ברמת גן ובהרצליה. מגיל צעיר כתבה שירים וסיפורים, וניהלה יומן מגיל עשר. שירתה בנח"ל ולאחר שירותה הצבאי למדה באוניברסיטת תל אביב לתואר ראשון בספרות עברית ובגאוגרפיה.
עם סיום לימודיה נסעה לשנה ללונדון עם בן זוגה שלו נישאה מאוחר יותר. עם שובה ארצה עברה לחיפה ולמדה לתואר שני בגאוגרפיה. בשנת 1995 נסעה עם בן זוגה ובנה הבכור לסיאטל שבמדינת וושינגטון לשלוש שנים, שם ילדה את בנה השני.
בתום שלוש השנים שבה לישראל עם משפחתה והתיישבה בזכרון יעקב, שם ילדה את בנה השלישי, למדה לתואר שני בספרות עברית באוניברסיטת תל אביב והחלה לכתוב את ספרה הראשון "בת עיראק", רומן היסטורי המבוסס על סיפור משפחתה, שזכה לשבחים ואף בפרס עידוד מטעם מורשת יהדות בבל.
לאחר שלוש וחצי שנים חזרה בפעם השנייה להתגורר בארצות הברית, שם נולד גם בנה הרביעי. בשנים אלו כתבה את ספרה השני "להתראות בקרוב" העוסק בהתלבטותם של מהגרים ישראלים, שלעולם חצויים בין עולמות. היא שבה עם משפחתה לישראל פעמיים נוספות, אך הקליטה לא צלחה והם חזרו להתגורר בארצות הברית.
בתחילת 2018 ראה אור ספרה "את מדמיינת: לגדול עם אמא נרקיסיסטית" (הוצאת "בארניר") המבוסס על סיפור אישי.
ספר נוסף שסיימה לאחרונה הוא רומן היסטורי העוסק בשואה, ״איך לצוד דב״, שיצא לאור בשנת 2021.
היא כותבת לבלוגים בדה-מארקר, וכן ב Word press, וכן לשני עיתונים: סיאטלון, היוצא לאור בסיאטל.
לקריאה נוספת

לאה רודיטי "להתראות בקרוב". את. 6 ביוני 2014
משה גרנות, בשבח האופטימיות״, ביקורת על הספר ״איך לצוד דב״,  JOKOPOST.COM,   פברואר 2022
הערות שוליים

↑  איך לצוד דוב, באתר bookme
| --- | --- |
בקרת זהויות :  NLI: 987007310082705171  PLWABN: 9812253674105606  ISNI: 0000 0004 0220 7830  LCCN: no2007038307  VIAF: 4704865   WorldCat (עם VIAF): 4704865
רישה טירמן

| --- | --- |
אין תמונה חופשית
 לידה:  10 במרץ 1921 וורשה, פולין פולין 
 פטירה:  24 בספטמבר 2009 (בגיל 88) ישראל ישראל 
 מדינה:  ישראל, פולין 
 פרופיל ב-IMDb
 
רישה טירמן (10 במרץ 1921 – 24 בספטמבר 2009) הייתה מפיקה ועורכת ישראלית.
ביוגרפיה

רישה טירמן נולדה ב-1921 בוורשה בירת פולין. בשנת 1970 עלתה לישראל. בעת עלייתה הייתה כבר מפיקת טלוויזיה מנוסה ומוערכת, והיא החלה לעבוד כמפיקה בטלוויזיה הישראלית.
ב-1975 הפיקה את הסדרה "גם אנו שופטים".
ב-1978 יצרה את התוכנית "זהו זה!", שלימים נהפכה לאחת מתוכניות הטלוויזיה המצליחות בישראל. טירמן גם ערכה והפיקה את התוכנית בשנותיה הראשונות.
ב-1982 יצרה ביחד עם יצחק שאולי את הסדרה "קרובים קרובים". שם הרחוב בו שוכן הבניין בסדרה, "ויטק", מקורו בשמו הפרטי של בעלה של טירמן, שהלך לעולמו מספר חודשים לפני תחילת ההפקה. טירמן ערכה והפיקה את הסדרה עד לסיומה ב-1986. ב-1999 זכתה טירמן בפרס מסך הזהב במסגרת הצדעה ל"קרובים קרובים".
בשנות השמונים, לאחר שנות עבודה רבות כמפיקה בטלוויזיה החינוכית, פרשה לגמלאות.
ב-2004 הייתה טירמן בין האחראים לפרק האיחוד של "קרובים קרובים" ששודר במרץ 2005.
טירמן נפטרה ב-2009, בגיל 88.
הערות שוליים

1 2   רישה טירמן - האמא של "זהו זה", בארכיון האינטרנט, באתר הטלוויזיה החינוכית הישראלית.
↑  ויטק 9? זה שם אשכנזי מדי!, באתר ynet, 7 בפברואר 2014
↑  לדברי טירמן בריאיון, הרעיון לסדרה היה שלה. ראו אביב הברון, קרובים קרובים, כותרת ראשית, 19 בינואר 1983.
↑  נדב הולנדר, סדרת הקלאט הישראלית היחידה, באתר הארץ, 19 ביוני 2009
↑  מחנכים את רישה, מעריב, 2 בפברואר 1989.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
רודיניה

בגאולוגיה, רודיניה (מרוסית "Родить", כלומר 'ללדת' או "Родина", 'המולדת') הוא שמה של יבשת-על קדומה שנוצרה והתפרקה בנאופרוטרוזואיקון, כך על פי תאוריית נדידת היבשות של אלפרד וגנר. רודיניה נוצרה ככל הנראה לפני כמיליארד שנים וכללה את כל השטח היבשתי של כדור הארץ. הדעה המקובלת היא שהיבשת התפרקה לשמונה יבשות לפני כ-750 מיליון שנה.
למרות שאין הסכמה נרחבת בין הפלאוגאוגרפים על הפרטים, יש הסכמה כללית שהקראטונים היבשתיים מהם הורכבה רודיניה התרכזו סביב לאורנטיה (פרוטו אמריקה הצפונית) בליבתה של רודיניה. החוף המזרחי של לאורנטיה היה בסמוך לחוף המערבי של דרום אמריקה. אוסטרליה, יחד עם אנטארקטיקה, נשענו על החוף המערבי של לאורנטיה.
תנועת היבשות לפני יצירת רודיניה אינה ברורה. עם זאת, תנועת גושי היבשות מאז התפרקותה של רודיניה מוסכמת ומובנת יחסית ונחקרת על ידי גאוגרפים וגאולוגים. שמונה היבשות שהרכיבו את רודיניה התחברו מאוחר יותר כדי ליצור את יבשת העל פנוטיה, ומאוחר יותר, פעם נוספת, כדי ליצור את פנגיאה.
ראו גם

טקטוניקת הלוחות
רמיקייד

|  בטיחות |
| --- | --- |
 קטגוריית סיכון בהריון:  קטגוריית סיכון C (אוסטרליה), קטגוריית סיכון B 
 מזהים
 קוד ATC:  L04AB02 
 מספר CAS:  170277-31-3
 
רמיקייד (באנגלית: Remicade) הוא שמה המסחרי של התרופה Infliximab המשמשת לטיפול בחולי מחלות אוטואימוניות שונות כגון מחלת קרוהן ודלקת מפרקים שיגרונית. התרופה מבוססת על נוגדן הנקשר ומנטרל את פעילותו של הציטוקין α TNF.
מנגנון הפעילות

רמיקייד (infliximab) היא תרופה המבוססת על נוגדן כימרי חד שבטי במשקל מולקולרי של 149,100 דלטון. הנוגדן מתקבל כתוצאה מאיחוי החלק המשתנה (Fv) של נוגדן עכברי והחלק הקבוע של נוגדן אנושי מסוג IgG1. הנוגדן נקשר באופן ספציפי לציטוקין TNF α (קבוע הקישור 1010 M−1) ומנטרל את פעולתו. ציטוקין זה, המיוצר על ידי תאים לויקוציטים שונים, גורם להפעלתה של המערכת החיסונית. בעקבות נטרול פעילותו על ידי רמיקייד מדוכאת התגובה החיסונית ההרסנית המאפיינת מחלות אוטואימוניות.
הסיבות לפריצתן של מחלות אוטואימוניות אינה ידועה ברוב המקרים, רמיקייד אינה מטפלת בגורמים למחלה וממילא אינה מרפאת אותה, התרופה גורמת אך ורק לנסיגה בהתפרצות ולשיפור באיכות החיים של המטופל על ידי דיכוי זמני של חלק מן המערכת החיסונית.
התוויה רפואית ומינונים

רמיקייד מיועדת לטיפול בבוגרים הסובלים ממחלות אוטואימוניות מסוימות: מחלת קרוהן, קוליטיס כיבית, דלקת מפרקים שיגרונית, פסוריאזיס (ספחת) וankylosing spondylitis. התרופה משווקת כאבקה סטרילית, לאחר המסתה בתמיסת סיילין התרופה ניתנת בעירוי תוך ורידי, לפי מינון מומלץ של 3-10 מיליגרם (תרופה) לקילוגרם (חולה), לפי סוג המחלה והיקפה. על פי המלצת היצרן בדלקת מפרקים המטופל מקבל את העירוי השני והשלישי כשבוע ושישה שבועות בהתאמה מן העירוי הראשון. לאחר מכן עירוי כל 8 שבועות. בחולי קרוהן, קוליטיס ופסוריאזיס העירוי השני והשלישי יינתנו לאחר כשבועיים ושישה שבועות מן הטיפול הראשון, לאחר מכן כל 8 שבועות תינתן התרופה. מכיוון שחולים מסוימים מפתחים עמידות לתרופה לאחר מספר מחזורי טיפול יש דעה הגורסת כי מוטב לספק את התרופה רק בזמן התפרצות.
בחולי מחלת קרוהן וקוליטיס התרופה היא תרופת קו שני כלומר היא מיועדת לחולים שלא הגיבו די טוב לטיפול הראשוני- סטרואידים.
אזהרות ותופעות לוואי > התווית נגד (איסור מוחלט לנטילת התרופה)

חולי שחפת או מחלות זיהומיות קשות אחרות.
חולי אי ספיקת לב קשה או בינונית.
חולים בעלי רגישות יתר לפרגמנט העכברי ברמיקייד, בחולים אלו נוצרים נוגדנים המנטרלים את התרופה ובמקרים מסוימים נוגדנים אלו עלולים לגרום לתגובה אלרגית חמורה שעלולה להוביל למוות.
אזהרות ותופעות לוואי > תופעות נפוצות

תגובות לעירוי עצמו- תגובות אלרגיות כגון פריחה, לחץ דם נמוך, קשיי נשימה, קשיי בליעה, בחילה, הקאה, כאב ראש, חולשה, חום, כאבי מפרקים וגו, בדרך כלל תופעות אלו חולפות מספר שעות אחרי העירוי.
פגיעה במערכת החיסונית- הציטוקין TNF α אחראי לתגובה החיסונית התקינה נגד פתוגנים שונים, ניטרול הציטוקין על ידי רמיקייד חושף את המטופל לפתוגנים אופורטוניסטיים כמו דלקת ריאות, הצטננות, שפעת, זיהום במערכת השתן. בנוסף המטופל רגיש להתפרצות של מחלות לטנטיות (חבויות) כמו שחפת.
אזהרות ותופעות לוואי > תופעות נדירות

פגיעה בשריר הלב הגורמת ללחץ בחזה, קוצר נשימה ואוטם שריר הלב.
מחלות דם: ירידה בטסיות דם הגורמת לבעיות בקרישת דם ומתבטאת בשטפי דם פנימיים. ירידה ביצירת כדוריות דם אדומות וכתוצאה מכך אנמיה וחולשה.
מחלות במערכת העצבים: תחושת נימול, חולשה, בעיות ראייה, דיכאון, נדודי שינה והפרעות פסיכיאטריות.
מערכת העיכול: צרבת
לימפומה: נדיר אבל מצוי באחוז גבוה יותר מאשר באוכלוסייה הכללית.
פגיעה בכבד.
קית' לי

| --- | --- |

לי, אפריל 2018
 לידה:  8 בנובמבר 1984 (בן 39) וויצ'יטה פולס, טקסס, ארצות הברית
 שם במה:  קית' לי ברקאט לי
 משקל:  154 ק"ג
 גובה:  1.88 מטר
 לאום:  אמריקאי
 קריירה מקצוענית:  פברואר 2005 – הווה (כ־19 שנים)
 מאמנים:  קילר טים ברוקס WWE Performance Center
 ליגות:  AEW
 מידע אישי
 בן או בת זוג:  מיה אים (2022–?) 
 
קית' לי (באנגלית: Keith Lee; נולד ב-8 בנובמבר 1984) הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו היה פעם אחת אלוף צפון אמריקה ופעם אחת אלוף ה-NXT, בנוסף להיותו המתאבק הראשון, שהחזיק בו זמנית בשתי חגורות אליפות אלה יחד. לי מוכר בנוסף בשל פעילותו בזירת ארגוני ההיאבקות העצמאיים, כשהבולטים ביניהם הם Evolve, AAW ו-PWG. כמו כן, הוא היה אלוף העולם של PWG ואלוף ה-WWN.
ראשית חייו של לי

לי נחשף לראשונה לענף ההיאבקות המקצועית בגיל קטן על ידי סבתו, שהייתה מעריצה בעצמה, ואף מחשיבה אותה כאחת שהקנתה לו השראה בקריירה. לי שיחק בפוטבול מכללות, אך הפסיק לשחק בענף זה בשביל להפוך להיות מתאבק.
קריירת היאבקות מקצועית > Evolve‏ (2017–2018)

לאחר שעזב את ROH, לי חתם בארגון Evolve בינואר 2017 וערך את קרב הבכורה שלו ב-27 בינואר בהפסד לכריס הירו. את החזרה שלו לארגון רשם בניצחון על זאק סברה ג'וניור. לי קיבל את ההזדמנות הראשונה שלו לזכות בתואר האליפות בחודש יוני, אך לא הצליח לזכות לאחר שהפסיד למאט רידל. ב-14 באוקטובר, לי ניצח את אותו רידל והפעם זכה באליפות ה-WWN. הוא הפסיד את האליפות ב-6 באפריל 2018 לאוסטין ת'יאורי.
קריירת היאבקות מקצועית > Pro Wrestling Guerrilla‏ (2017–2018)

ב-18 במרץ 2017, לי ערך את קרב הבכורה שלו בארגון ההיאבקות PWG, בקרב משולש נגד סאמי קאליהן ובריאן קייג'. בקרב זה קייג' ניצח. הוא חזר בחודש אפריל, אך הפסיד בקרב יחידים לג'ף קוב. חודש לאחר מכן, הוא רשם את ניצחון הבכורה שלו בארגון על טרבור לי. לי הצליח לנצח את ליאו ראש וטרנט ב-7 ביולי. בחודש ספטמבר, לי הגיע עד לגמר טורניר "הקרב של לוס אנג'לס", שבו הפסיד לריקושט. קרב רבע הגמר של לי נגד דונובן דיג'אק זכה לציון חמישה כוכבים מאת מבקר ההיאבקות של המגזין Wrestling Observer Newsletter, דייב מלצר.
ב-23 במרץ 2018, לי ניצח את צ'אק טיילור והפך לאלוף העולם של PWG. לי הפסיד את חגורת האליפות 29 ימים לאחר מכן למתאבק וולטר בקרב משולש אשר כלל בנוסף את ג'ונה רוק.
קריירת היאבקות מקצועית > WWE > Raw‏ (2020–2021)

יומיים לאחר מכן, לי עבר למותג Raw והופיע לראשונה, כשקטע את רנדי אורטון באמצע נאומו. לי הגיע בתלבושת ומוזיקת כניסה חדשות ואף איתגר את אורטון לקרב. בקרב זה, שהתקיים בהמשך הערב, הוא הפסיד כתוצאה מפסילה בשל תקיפתו של אלוף ה-WWE, דרו מקינטייר את אורטון. בקרב החוזר ביניהם באירוע פייבאק, שנערך ב-30 באוגוסט, לי רשם ניצחון על אורטון. לילה לאחר מכן בתוכנית Raw, לי ניצח את דולף זיגלר בקרב אשר קבע את זהות אחד משלושת המשתתפים בקרב המשולש שהתקיים בהמשך הערב והיה על הזכות להתחרות על אליפות ה-WWE מול דרו מקינטייר באירוע התנגשות של אלופים. בהמשך אותו הערב, לי היה מעורב בקרב משולש נגד רנדי אורטון וסת' רולינס, שבסופו אורטון ניצח. ב-19 באוקטובר, לי הפסיד לברון סטרומן. שבוע לאחר מכן, לי גבר על אליאס וזכה במקום בקבוצת Raw לקראת קרב ההדחות המסורתי של אירוע סדרת ההישרדות. באירוע זה, שנערך ב-22 בנובמבר, קבוצת Raw‏ (AJ סטיילס, קית' לי, שיימוס, ברון סטרומן ורידל) ניצחה את קבוצת סמאקדאון (קווין אואנס, ג'יי אוסו, המלך קורבין, סת' רולינס ואוטיס) בקרב הדחות הגברים המסורתי, שהיה במעמד צד אחד; כלומר, אף חבר מקבוצת Raw לא הודח. לילה לאחר מכן בפרק של התוכנית Raw, לי ניצח את בובי לאשלי כתוצאה מפסילה בקרב העפלה לקרב משולש, שנערך שבוע לאחר מכן בתוכנית, על קבלת הזדמנות להתחרות על אליפות ה-WWE נגד האלוף, דרו מקינטייר באירוע TLC: שולחנות, סולמות וכיסאות. בקרב משולש זה שבו השתתפו, לי, רידל ו-AJ סטיילס, לי כשל בניסיונו להפוך לטוען לכתר, כשמי שעשה זאת היה AJ סטיילס. ב-14 בדצמבר, קית' לי הפסיד לג'ון מוריסון והמיז בקרב האנדיקאפ 2 נגד 1. שבועיים לאחר מכן, הוא גבר על שיימוס בקרב אשר קבע את הטוען לכתר לאליפות ה-WWE. שבוע לאחר מכן בפרק הספיישל "ערב האגדות" של התוכנית Raw, לי כשל בניסיונו לזכות בתואר זה לאחר שהפסיד לאלוף, דרו מקינטייר.
חודש לאחר מכן, לי היה אמור להתמודד מול רידל ובובי לאשלי בקרב משולש על אליפות ארצות הברית במסגרת אירוע תא ההדחות, אך הוא  הוסר מקרב זה עקב פציעה. בראיון מספר חודשים לאחר מכן, לי חשף שהסיבה להיעדרותו הייתה אבחנה חיובית לנגיף הקורונה, כשדלקת לב התלוותה אליה. לאחר חמישה חודשי היעדרות, לי חזר לארגון ב-19 ביולי בפרק של התוכנית Raw, כשנענה לאתגר של בובי לאשלי לקרב מולו; לעומת זאת, לי נחל הפסד באותו הקרב. בחודשים שבאו לאחר מכן, לי עבר שינוי דמות כאשר החל להיקרא קית' "ברקאט" לי ולאחר מכן ברקאט לי. לעומת זאת, הוא שוחרר מחוזהו ב-4 בנובמבר.
קריירת היאבקות מקצועית > All Elite Wrestling‏ (2022–היום)

ב-9 בפברואר 2022 בפרק של התוכנית Dynamite, לי רשם הופעת בכורה מפתיעה בארגון ההיאבקות AEW, כאשר הוא ניצח את אייזיאה קאסידי בקרב העפלה לקרב סולם פני המהפכה באירוע Revolution. ב-4 במרץ בפרק של התוכנית Rampage, לי ניצח את JD דרייק. ב-11 במרץ בפרק של התוכנית Rampage, לי גבר על QT מרשל, אך לאחר הקרב הותקף על ידי טים טאז (פאוורהאוס הובס ואלוף ה-FTW, ריקי סטארקס). שבוע לאחר מכן בתוכנית, הוא ניצח את מקס קאסטר מהצמד The Acclaimed ושוב הותקף על ידי טים טאז, אך הפעם סוורב סטריקלנד הגיע ונחלץ לעזרתו. ב-1 באפריל בפרק של התוכנית Rampage, לי גבר על הובס. ב-13 באפריל בפרק של התוכנית Dynamite, לי וסוורב סטריקלנד הפסידו יחדיו לפאוורהאוס הובס וריקי סטארקס. לי וסטריקלנד זכו באליפות הזוגות של AEW ב-13 ביולי בפרק של התוכנית Dynamite לאחר שניצחו בקרב משולש את האלופים לשעבר, היאנג באקס, ואת טים טאז (פאוורהאוס הובס וריקי סטארקס). ב-19 באוגוסט בפרק של התוכנית Rampage, לי וסקוט הצליחו לשמור על התואר מול פרייבט פארטי (אייזיאה קאסידי ומארק קוון). בפרק הספיישל Grand Slam של התוכנית Dynamite, שהתקיים ב-21 בספטמבר, השניים איבדו את אליפות הזוגות ל-The Acclaimed (אנתוני בואנס ומקס קאסטר).
חיים אישיים

ב-12 בפברואר 2021, לי והמתאבקת מיה יים הודיעו על אירוסיהם.
אליפויות והישגים

הישגים בארגון ההיאבקות All Elite Wrestling - AEW
אליפות הזוגות של AEW (פעם אחת)  - עם סוורב סטריקלנד
הישגים בארגון ההיאבקות Pro Wrestling Guerrilla - PWG
אליפות העולם של PWG (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-11 מתוך 500 המתאבקים הטובים ביותר לשנת 2020
הישגים בארגון ההיאבקות World Wrestling Entertainment - WWE
אליפות ה-NXT (פעם אחת)
אליפות צפון אמריקה של NXT (פעם אחת)
פרסי סוף השנה של NXT (פעם אחת)
פריצת השנה (2019)
הישגים במגזין ההיאבקות Wrestling Observer Newsletter - WON
קרב 5 כוכבים (2017) נגד דונובן דיג'אק ב-3 בספטמבר
הישגים בארגון ההיאבקות WWNLive
אליפות ה-WWN (פעם אחת)
הערות שוליים

↑  קית' לי עוזר לשנות את חוקי המשחק בשביל האנשים הגדולים בהיאבקות בריאיון לאתר הרשמי של ESPN
↑  דיג'אק נגד לי: אחד מהקרבות המעוטרים ביותר של שנת 2017 לדעת דייב מלצר
↑  קית' לי חותם ב-WWE
↑  כוכב ה-WWE הוסר מאירוע השלם וצפה
↑  קית' לי חושף בראיון שנגיף הקורונה הוא היה הסיבה הממושכת להיעדרותו כש"נלחם נגד המוות"
↑  דיווח: קית' לי, קאריון קרוס וניה ג'קס הם חלק מהשמות אשר שוחררו מהחוזה שלהם ב-WWE
↑  קית' לי הוא AllElite#
↑  קית' לי ומיה יים מתארסים
רחלי שלו

| --- | --- |

 לידה:  15 באוקטובר 1981 (בת 42) ישראל
 מדינה:  ישראל 
 לאום:  ישראלית
 עיסוק:  מאיירת, סופרת
 מקום לימודים:  בצלאל
 שפות היצירה:  גרמנית, עברית
 סוגה:  ספרי ילדים, רומנים גרפיים
 תקופת הפעילות:  מ-2005
 הושפעה מ:  וולף ארלברוך
 
רחלי שלו (נולדה ב-15 באוקטובר 1981) היא סופרת ומאיירת ישראלית.
קורות חיים

שלו נולדה וגדלה בפתח תקווה. למדה באולפנת בנ"ע "צפירה" במושב צפריה. לאחר סיום לימודיה עשתה שירות לאומי של שנתיים בכפר הילדים בכרמיאל. לאחר מכן עברה להתגורר בירושלים והחלה את לימודיה בתחום האיור. בשנת 2005 סיימה את לימודיה לתואר ראשון במסלול איור במחלקה לתקשורת חזותית בבצלאל. לאחר סיום לימודיה החלה לעבוד ככותבת ומאיירת במגוון תחומים, בין היתר גם לעיתונות. לרוב מאיירת בצבעי עיפרון וצובעת במחשב, אך עובדת גם בשילוב של טכניקות שונות, כמו מגזרות נייר, פסטלים ועוד.
איירה באופן קבוע למעלה מעשר שנים את הטור של אודטה שוורץ שפורסם בעיתון מעריב על בסיס שבועי. שלו עבדה כמאיירת קבועה בתחומים שונים גם בעיתונים ידיעות אחרונות, מוסף 7 ימים, כלכליסט, עכבר העיר, את, עלמה, טיים אאוט ומגזינים נוספים.
בשנת 2010 ראה אור ספר באיורה של שלו בגרמניה, בעקבות היכרות שלה עם מאיירת מברלין שביקרה בישראל. קרדיולוג גרמני, שהיה בעברו כוכב נוער, החליט להקים הוצאת ספרי ילדים שתתמקד בהוצאה לאור של ספרי וימלבוך (wimmelbuch), ספרים כדוגמת "איפה אפי?" שבהם במקום דמות אחת שצריך לחפש בכל עמוד ועמוד, כל הדמויות בספר ממשיכות מעמוד לעמוד. הספר באיורה של שלו עוסק במכשפות. הספר השני בסדרה מתרחש בישראל.
בשנת 2017 יצא הספר רק בישראל, שאיירה וגם כתבה. הספר תורגם לשפות שונות וראה אור במספר מדינות. בישראל עמד בראש רשימת רבי־המכר.
ב-2019 הפך טור הקומיקס האוטוביוגרפי שלה: האמא עם הפסים (טור קומיקס אוטוביוגרפי המתפרסם מדי שבוע במגזין התרבות והפנאי: מוצש של העיתון מקור ראשון) לספר שראה אור בהוצאת ידיעות ספרים. הספר מאגד בתוכו למעלה מ-200 טורים.
כיום בנוסף לאיור וכתיבה שלו גם מרצה בתחום האיור בבית הספר לעיצוב וחדשנות במסלול האקדמי המכללה למינהל, בראשון לציון.
נשואה לבועז שלו, אמא לארבעה, מתגוררת בפרדס חנה-כרכור.
מספריה

דנה ואמא והר נפוליון, מאת יהודית רותם, הוצאת ידיעות ספרים, 2007
נלך ונלך עד שנתעייף, מאת איתי לב, ספרית מעריב, 2007
בולו גולו לא רוצה לעשות אמבטיה, מאת מיכל שלו, כנרת זמורה-ביתן דביר, 2008
בולו גולו לא רוצה לישון, מאת מיכל שלו, כנרת זמורה-ביתן דביר, 2008
הספר הרטוב, מאת עטרה אופק, עם עובד, 2008
בולו גולו לא רוצה לחפוף, מאת מיכל שלו, כנרת זמורה-ביתן דביר, 2009
ממה באמת עשוי הירח, מאת יגאל וזוהר שוורץ, כנרת זמורה-ביתן דביר, 2010
Hexen Wimmelbuch, Rachel Shalev, Wimmelbuchverlag, Berlin, 2010
מסעות הדרקונית הגנדרנית, מאת ליבי דאון, הוצאת כנרת זמורה-ביתן דביר, 2012
אח זה לא דבר שזורקים לפח, מאת ננו שבתאי, ידיעות ספרים, 2013
רק בישראל - ספר החיפושים הגדול, ידיעות ספרים, 2017
האמא עם הפסים, ידיעות ספרים, 2019
הערות שוליים

↑  האמא עם הפסים - רחלי שלו על הרצאתה בפסטיבל אנימקס, באתר glz.co.il
↑  ביקור בית עם המאיירת רחלי שלו: מסעות הדרקונית הגנדרנית, באתר ספרים
↑  איור עכשיו. מפגש 63: רחלי שלו, באתר מגזין פורטפוליו, ‏2013-11-14
↑  האמא עם הפסים - רחלי שלו, באתר www.e-vrit.co.il
↑  ״הנוסחה המנצחת לאמא מאושרת היא: קפה, מזגן ובגדים עם כיסים״, באתר ‏מאקו‏, 21 ביולי 2019
| --- | --- |
בקרת זהויות :  NLI: 987007311149505171  GND: 143004182  ISNI: 0000 0004 0226 7876  LCCN: n86072260  VIAF: 297556452   WorldCat (עם VIAF): 297556452 
שבוע הספר העברי - מתחם התחנה, ירושלים 2017.
 מאחור משמאל: סיון רהב-מאיר, ד"ר עשהאל לובוצקי, יהורם גאון, אסף פסי, אבי קראוס. 
 מלפנים משמאל: אלישיב רייכנר, רחלי שלו, יפעת ארליך.